ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
خصوصی مہم 2.0- ایم اوآرٹی ایچ کی سکریٹری نے پیشرفت کا جائزہ لیا، افسران کو مہم کی روح کے مطابق اقدامات کرنے کی ہدایت کی
ایم او آر ٹی ایچ کی سکریٹری محترمہ الکا اپادھیائے نے ہفتہ کو ہائبرڈ موڈ میں ایک اعلیٰ سطحی میٹنگ منعقد کی تاکہ ’’خصوصی مہم 2.0‘‘ کی پیشرفت کا جائزہ لیا جاسکے، جو 2 اکتوبر کو شروع ہوئی تھی اور 31 اکتوبر تک جاری رہے گی۔
محترمہ اپادھیائے نے متعلقہ عہدیداروں سے بات کی اور انہیں ہدایت دی کہ وہ تمام زیر التواء ایم پی ریفرنسز، پی ایم او ریفرنسز، عوامی شکایات، پارلیمنٹ اشیورنسز، ریاستی حکومت کے ریفرنسز وغیرہ کو نمٹانے کے لیے اقدامات کریں اور مہم کی روح کے مطابق مقررہ تاریخ 31اکتوبر،2022تک دفتر کے احاطے، ٹول پلازا وغیرہ کی صفائی ستھرائی کو یقینی بنائیں۔
’’ خصوصی مہم 2.0‘‘ کے حصے کے طور پر، وزارت ملک بھر میں مختلف سرگرمیاں انجام دے رہی ہے – جن میں زیر التواء فائلوں کو نمٹانے سے لے کرایم اوآرٹی ایچ ،این ایچ اے آئی ،این ایچ آئی ڈی سی ایل ، آئی آرسی اورآئی اے ایچ ای کے فیلڈ دفاتر میں صفائی کو برقرار رکھناشامل ہے ۔ وزارت شاہراہوں پر چلنے والوں کی سہولت کے لیے بھی خصوصی اقدامات کررہی ہے تاکہ قومی شاہراہیں گڈھوں سے پاک ہوں۔
مہم کے تحت 29 اکتوبر تک 694 ایم پی ریفرنسز میں سے 553، 1,049 عوامی شکایات میں سے 993، 16پی ایم او ریفرنسزمیں سے 12، ریاستی حکومت کے 28 ریفرنسز میں سے 26 کو نمٹا دیا گیا ہے جبکہ 7,060 فزیکل فائلیں جن کی نشاندہی کی گئی تھی ، اب تک ختم کر دی گی ہیں ۔ صفائی مہم 2466 مقامات پر چلائی گئی ہے، جن میں ٹول پلازا، علاقائی دفاتر اورایم اوآر ٹی ایچ /این ایچ اے آئی /این ایچ آئی ڈی سی ایل کے پی آئی یو/پی ایم یوز شامل ہیں۔ وزارت نے مہم کے دوران اسکریپ کو ٹھکانے لگا کر 7.07 لاکھ روپے کمائے ہیں۔ اسکریپ کو ٹھکانے لگانے کے بعد 1,936 مربع فٹ جگہ خالی کی گئی ہے۔
سکریٹری کے علاوہ جائزہ میٹنگ میں ایڈیشنل سکریٹری  جناب امت کمار گھوش، جے ایس  اور نوڈل افسر جناب کملیش چترویدی، جے ایس  جناب ایس پی سنگھ اور ایم اوآر ٹی ایچ اور این ایچ اے آئی کے دیگرسینئرافسران نے شرکت کی۔ ایم اوآر ٹی ایچ /این ایچ اے آئی /این ایچ آئی ڈی سی ایل کے فیلڈافسران نے ویڈیوکانفرنس کے ذریعہ جائزہ میٹنگ میں شرکت کی ۔
وزیراعظم کا دفتر
بھارت اورنیدرلینڈس کی ورچوئل چوٹی میٹنگ
نئی دہلی ،10مارچ ، 2021، وزیر اعظم جناب نریندر مودی اور نیدرلینڈس کے وزیر اعظم ہز ایکسیلنسی جناب مارک روٹے نے آج ایک ورچوئل چوٹی میٹنگ کی۔ مارچ 2021 میں نیدرلینڈس میں عام انتخابات کے بعد یہ پہلی اعلیٰ سطح کی چوٹی میٹنگ ہے جس میں وزیر اعظم جناب روٹے نے شرکت کی ہے۔ وزیر اعظم جناب نریندر مودی نے وزیر اعظم روٹے کو ان کی انتخابی کامیابی پر اور مسلسل چوتھی معیاد کے لیے نیدرلینڈس کا وزیر اعظم بننے پر مبارکباد دی۔
بھارت اور نیدرلینڈس کے درمیان مضبوط اور مستحکم تعلقات قائم ہیں ان کی آبیاری جمہوری کی یکساں حقدار، قانون کی حکمرانی اور انسانی حقوق کے احترام کے ذریعے ہوتی ہے اور دونوں ملکوں کے درمیان دوستی کے تاریخی رشتے موجود ہیں۔
چوٹی میٹنگ کے دوران دونوں رہنماؤں نے بہت سی باہمی مصروفیتوں کا تفصیلی جائزہ لیا اور تجارت اور معیشت ، آبی بندوبست، زرعی سیکٹر اسمارٹ سٹیز، سائنس اور ٹیکنالوجی، صحت کی دیکھ بھال اور خلاء کے شعبوں میں تعلقات کو بڑھانے اور مزید متنوع بنانے پر تبادلہ خیال کیا۔
دونوں وزرائے اعظم نے پانی سے متعلق شعبوں میں آپسی تعاون کو مزید گہرا کرنے کے مقصد سے ’پانی کے بارےمیں اسٹرٹیجک شراکت داری‘ کے قیام سے بھی اتفاق کیا۔ نیز پانی کے بارے میں مشترکہ ورکنگ گروپ کا درجہ بڑھا کر اسے وزیروں کی سطح تک کرنے سے اتفاق کیا۔
دونوں رہنماؤں نے علاقائی اور عالمی چیلنجوں مثلاً آب وہوا کی تبدیلی، دہشت گردی اور کووڈ-19 وبائی بیماری کا مقابلہ کرنے کے بارے میں بات چیت کی اور نئے شعبوں مثلاً بھارت بحرالکاہل، ریزیلینٹ، سپلائی چینس اور گلوبل ڈیجیٹل گورنینس میں بڑھتے ہوئے امتزاج کو مدد دینے پر رضامندی کا اظہار کیا۔
وزیر اعظم جناب نریندر مودی نے بین الاقوامی شمسی اتحاد  اور کولیشن فار ڈیزاسٹر ریزیلینٹ انفرا اسٹرکچر  کی حمایت کے لیے نیدرلینڈس کا شکریہ ادا کیا۔ جناب مودی نے نیدرلینڈس کی بھارت بحرالکاہل پالیسی کا خیر مقدم کیا اور 2023 میں جی 20 کی صدارت کے بھارت کے دور میں تعاون کئے جانے کی خواہش ظاہر کی۔
دونوں رہنماؤں نے بین الاقوامی امن ، استحکام اور خوشحالی کو یقینی بنانے کی خاطر ا صولوں پر مبنی ہمہ قومی نظام کی عہد بندی کا اعادہ کیا اور مئی 2021 میں پرتگال کے شہر پورٹو میں ہونے والی بھارت اور یورپی یونین کے لیڈروں کی کامیاب میٹنگ کی تمنا کی۔
ماحولیات، جنگلات اور موسمیاتی تبدیلی کی وزارت
سی اے کیو ایم پورے این سی آر کی صنعتوں کو پی این جی /صاف ایندھن کی جانب منتقل کرنے کی جانب توجہ مرکوز کی اور کوئلے کے استعمال پر مکمل پابندی لگائی
کول انڈیا لمیٹڈ  اور ہریانہ و اترپردیش کی ریاستی حکومتوں کو صلاح دی گئی ہے کہ وہ اس بات کو یقینی بنائیں کہ این سی آر میں کام کرنے والے سی ایل ایل کے سپلائروں کو کوئلہ الاٹ نہ کیا جائے
سی اے کیو ایم کا اُڑن دستہ صرف منظور شدہ ایندھن کے استعمال پر سختی سے عمل درآمد یقینی بنانے کے لیے خفیہ معائنہ کررہا ہے
سی اے کیو ایم نے زیادہ آلودگی پھیلانے والے غیر منظور شدہ ایندھن کا استعمال کرنے والی 21 صنعتی اکائیوں کو بند کرنے کی ہدایات جاری کیں
سی اے کیو ایم کی قانونی ہدایات پر عمل درآمد تسلی بخش ہے اور یکم جنوری 2023 سے صرف دو اکائیوں کو زیادہ آلودگی پھیلانے والے ایندھن کا استعمال کرتے ہوئے پایا گیا ہے
کوئلہ، فرنیس آئل وغیرہ جیسے زیادہ آلودگی پھیلانے والے حیاتیاتی ایندھن کے اخراج سے پیدا ہونے والی فضائی آلودگی کو کم کرنے کے لیے اپنی ٹھوس کوششوں کے تسلسل میں، قومی راجدھانی خطہ اور ملحقہ علاقوں میں کمیشن فار ایئر کوالٹی مینجمنٹ  نے کول انڈیا لمیٹڈ  اور ہریانہ و اترپردیش  کی ریاستی حکومتوں کو اس بات کو یقینی بنانے کی صلاح دی ہے کہ سی آئی ایل کی مختلف کوئلہ کمپنیوں کے ذریعہ قومی راجدھانی خطہ میں کام کرنے والے سی آئی ایل کے مختلف سپلائرز/ اسٹاکسٹ/ ایجنٹوں کو کوئلہ سپلائی/ الاٹ نہیں کیا جائے۔ اس کے علاوہ کمیشن نے پورے این سی آر میں تھرمل پاور پلانٹوں  کو چھوڑ کراسٹاکسٹوں، تاجروں اور کوئلے کے ڈیلروں سمیت اداروں / اکائیوں / صنعتوں کو کسی بھی طرح کے استعمال/ ذخیرہ/ فروخت/ تجارت کے لیے این سی آر میں کوئلے کی سپلائی بند کرنے اور اس پر عمل درآمد کو یقینی بنانے کی صلاح دی ہے۔ کمیشن کی قانونی ہدایات کے تحت پورے این سی آر میں سبھی شعبوں  میں مختلف کاموں/ ایپلی کیشنز کے لیے کوئلے اور دیگر غیر منظور شدہ ایندھن کے استعمال کو یکم جنوری 2023 سے مکمل طور پر ختم کرنے کی ضرورت ہے ۔
کمیشن کے ذریعے این سی آر میں صنعتی/ گھریلو/ متفرق اپلی کیشنز کے لیے قابل اجازت ایندھن سے متعلق ہدایت نمبر 64 مورخہ 02.06.2022 اور ہدایت نمبر 65 مورخہ 23.06.2022 کے ذریعے قانونی ہدایات جاری کی گئی تھیں۔ فی الحال، کوئلے کا استعمال اب پوری طرح سے ممنوع ہے  اور اسے کمیشن کے ذریعہ جاری رہنما خطوط کے تحت کامن فیول لسٹ کے مطابق اسے این سی آر کے اندر قابل اجازت ایندھن کے طور پر نہیں مانا جاتا ہے۔
کمیشن کی ہدایات پر عمل درآمد کے سلسلے میں، ہریانہ، اتر پردیش اور راجستھان کے این سی آر خطے میں ویسی 84 صنعتی اکائیوں نے عارضی طور پر/ مستقل طور پر اپنا کام روک دیا ہے، جو اب تک منظور شدہ ایندھن کا استعمال نہیں کررہے تھے۔ 01.10.2022 سے شروع ہوئے گزشتہ تین مہینوں کے دوران صرف 21 صنعتی اکائیوں کو کوئلہ، فرنیس آئل وغیرہ جیسی زیادہ آلودگی پھیلانے والے غیر منظور شدہ ایندھن کا استعمال کرتے ہوئے پایا گیا اور ان اکائیوں کو سی اے کیو ایم کی بندش کی ہدایات کے مطابق بند کر دیا گیا ہے۔ یکم جنوری 2023 کے بعد، عمل درآمد میں مزید بہتری آئی ہے اور معائنہ کے دوران صرف دو اکائیاں ایسے زیادہ آلودگی والے ایندھن کا استعمال کرتی ہوئی پائی گئی ہیں، جو کمیشن کی قانونی ہدایات کی تسلی بخش تعمیل کی نشان دہی کرتی ہے۔
کمیشن کا فلائنگ اسکواڈ پورے این سی آر میں صرف منظور شدہ ایندھن کے استعمال کی سختی سے تعمیل کو یقینی بنانے کے لئے خفیہ معائنہ کرتا رہے گا۔
کامرس اور صنعت کی وزارتہ
صنعت و تجارت کے مرکزی وزیر جناب پیوش گوئل نے متحدہ عرب امارات کی سرکردہ کمپنیوں کے سی ای او سے ملاقات کی، ہندوستان میں ان کے سرمایہ کاری کے منصوبوں پر تبادلہ خیال کیا
جناب گوئل نے جی سی سی خطے اور مصر میں فوڈ سیکٹر کی سرکردہ کمپنیوں کے ساتھ بات چیت کی
صنعت و تجارت ، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے آج دبئی میں متحدہ عرب امارات کی سرکردہ کمپنیوں ایمار، شرف اور ڈی پی ورلڈ کے سی ای او سے ملاقات کی اور ہندوستان میں ان کی سرمایہ کاری کے منصوبوں پر تبادلہ خیال کیا۔ انہوں نے انہیں ہندوستان میں متحدہ عرب امارات کی سرمایہ کاری کو آسان بنانے کے لئے حکومت ہند کے عزم کا یقین دلایا۔
جناب گوئل گزشتہ دو سالوں میں صنعت و تجارت کے وزیر کے طور پرمتحدہ عرب امارات کے اپنے تیسرے دورے پر ہیں۔ یہ اس اہمیت کو اجاگر کرتا ہے جو ہندوستان اور متحدہ عرب امارات کے ساتھ اپنی اقتصادی اور تجارتی شراکت داری کو دیتا ہے۔
آج، جناب گوئل نے خلیج تعاون کونسل  خطے اور مصر میں فوڈ سیکٹر کی سرکردہ کمپنیوں کے ساتھ بات چیت کی۔ خطے میں فوڈ سیکورٹی پارٹنر کے طور پر ہندوستان کے نمایاں کردار کو دیکھتے ہوئے، میٹنگ نے ہندوستان اور جی سی سی ممالک کے درمیان خوراک کے شعبے میں زیادہ سے زیادہ تجارت اور سرمایہ کاری کو فروغ دینے کے طریقوں پر توجہ مرکوز کی۔ جناب گوئل کی بات چیت نے صنعت کے نمائندوں کو ہندوستان اور خطے کے درمیان فوڈ سیکٹر میں مضبوط تعاون کی تعمیر پر اپنی بصیرت اور نقطہ نظر کا اشتراک کرنے کا ایک پلیٹ فارم بھی فراہم کیا۔
وزیر موصوف نے متحدہ عرب امارات میں مقیم معروف ہندوستانی چارٹرڈ اکاؤنٹنٹ سے بھی ملاقات کی۔ بات چیت میں ہندوستان-یو اے ای تعلقات کو بڑھانے پر توجہ مرکوز کی گئی۔ وزیر موصوف نے سی اے کمیونٹی کی حوصلہ افزائی کی کہ وہ ہندوستان کے ’امرت کال‘ میں اپنی خدمات پیش کریں ۔
وزیرموصوف نے ایکس پر پوسٹ کیا:
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10485
(Visitor Counter : 13
وزارات ثقافت
سنگیت ناٹک اکیڈیمی ویب مہم ‘سانجھی۔ مجھ میں کلاکار ’ کےدوسرے مرحلے کاآغاز کرے گی
نئی دہلی،16جنوری/ موسیقی ، رقص اور ڈرامے کی قومی اکیڈیمی ،سنگیت ناٹک اکیڈمی ویب مہم‘ سانجھی۔مجھ میں کلاکار ’کے دوسرے مرحلے کاآغاز کرے گی یہ ایک پہل ہے جس کا مقصد براہ راست عوامی شرکت کے ذریعہ ملک کی گونا گوں ثقافتی روایات اورایسے ثقافتی ورثے کو فروغ دینا ہے جسے چھوڑا نہیں جاسکتا۔
یہ ایک انوکھی ہونہار کلا کار کو تلاش کرنے کی مہم ہے۔ جہاں شرکاء موسیقی ، ڈانس، ڈراما، کٹ پتلی تماشہ، فوک ، قبائلی آرٹس،باورچی خانے سے متعلق ہنرمندی، پینٹنگ اورسنگ تراشی کے شعبوں میں اپنے ٹیلنٹ کامظاہرہ کریں گے۔‘‘لفظ سانجھی کا ادبی مطلب ہے حصہ داری اور ساجھے دار’’ اور ہمارے ملک کی ثقافتی روایات ہم آہنگی کے تصور پر پھلی پھولی ہے۔ اور اسے فروغ ملا ہے۔
اس مہم ‘سانجھی۔ مجھ میں کلا کار’ کے دوسرے مرحلے میں خاص توجہ فوک روایتی،کسٹمری،سماجی واقعات اور ریتی روایات ،آرٹ کی شکلوں پر دی گئی ہے اور فن ان شکلوں کو جنوری کے مہینے میں فصل کی کٹائی کے سیزن کے دوران منائے جانے والے ثقافتی تہوہاروں اور ثقافتی تانے بانے کی شکل میں بنُا گیا ہےیہ فصل کے تیوہار پورے ملک میں مکرسنکرانتی، پونگل، لوہری،بھوگالی، بیہو،تورگیا،اُترائن،اتوکل پونگل وغیرہ کے نام سے جانے جاتے ہیں۔اس کے پیچھے ایسی شکلوں کو سامنے کی لانے کا ایک منصوبہ ہے جو یونیسکو کے تحت آئی سی ایچ ای حفاظت کے کنورنشن کے مطابق ثقافتی وراثت کے شعبوں سے جڑا ہے۔
- چھوڑے نہ جانے والے ثقافتی ورثے کی ایک گاڑی کے طور پر زبان سمیت زبانی روایات اور اظہار آزادی
- پرفارمنگ آرٹ ،سماجی روایات، ریتی رواج اور فیسٹیول پروگرام کااہتمام۔
- قدرت اور کائنات سے متعلق علم اور سرگرمیاں۔
- روایتی دستکاری۔
اس مہم کا پہلا مرحلہ دیوالی کے فیسٹیول سیزن کے دوران نومبر 2018 کے مہینے میں شروع کیا گیاتھا۔ اس میں کافی جوش وخروش کے ساتھ زبردست تعداد میں لوگوں نے شرکت کی۔لوگوں نے سنگیت ،ڈانس،شاعری وغیرہ کے مختلف آڈیو اور ویڈیو اپ لوڈ کئے ۔اس کے علاوہ پینٹنگ ، دستکاری ،ٹریرا کوٹا کام، رنگولی، تحریری پوئٹری وغیرہ جیسی یورینل آرٹس کے بھی آڈیو ویڈیو اپ لوڈ کئے۔ ملک کے مختلف حصوں سے پانچ سوسے زیادہ انٹریاں حاصل ہوئیں۔ مختلف ثقافتی اداروں اور ممتاز فنکاروں کو شامل کرکے ایک اسکریننگ کمیٹی کو ملک کے ہونہار فنکاروں کی اکثریت کو دیکھنے کا موقع ملا اور بہت سے فنکاروں کو توصیفی سرٹیفکیٹ دیئے گئے اور انہیں قابل تعریف کارنامے انجام دینے کا اہل تصور کیا گیا۔
سنگیت ناٹک اکیڈیمی ہند سرکار کی ثقافت کی وزارت کی ایک نوڈل ایجنسی ہے یہ چھوڑنہ سکنے والی ثقافتی وراثت اور مختلف یونیسکو کنوینشن سے متعلق معاملوں کو کوآرڈینٹ کرنے کے لئے ہندوستان کی ثقافتی روایات اور اظہار آزادی کو عام کرتی ہے۔
مزید جانکاری کے لئے سنگیت ناٹک اکیڈیمی کی سرکاری ویب سائٹ  پر لاگ آن ‘ سانجھی مجھ میں کلا کار ’ پر لنک کے لئے کلک کرسکتے ہیں۔اپ لوڈ کے لئے پورٹل 12-31 جنوری 2019 کی مدت کے دوران اکٹیو رہے گا۔
بجلی کی وزارت
پاور گرڈ میں سی ایس آر کے تحت کرگل  ضلع انتظامیہ کو امداد فراہم کی
نئی دلّی ، 28 جون / بجلی کی وزارت کے تحت ایک مہا رتن سی پی ایس یو ، پاور گرڈ کارپوریشن آف انڈیا لمیٹیڈ  نے آج کرگل کی ضلع انتظامیہ کو ایک ویکسین کی ڈلیوری وین ، 12 ریفریجریٹر اور 9 ڈی فریزر سونپے ہیں ۔ اس موقع پر کرگل کے ایگزیکیٹو کونسلر جناب محسن علی نے ویکسین ڈلیوری وین کو ہری جھنڈی دکھاکر روانہ کیا ۔
29 لاکھ روپئے کی لاگت کا یہ سامان پاور گرڈ نے اپنی سی ایس آر پہل کے تحت سونپا ہے ۔ ویکسین پہنچانے والی وین سے مرکز کے زیر انتظام علاقے کے دور دراز علاقوں میں رہنے والوں کو فائدہ ہو گا اور ٹیکہ کاری مہم کو آگے بڑھانے میں مدد ملے گی ۔ فریجر کی مدد سے کووڈ – 19 سے متعلق اور دیگر ویکسین کو مناسب طور پر ذخیرہ کیا جا سکے گا اور آسانی سے ایک جگہ سے دوسری جگہ پہنچایا جا سکے گا ۔ اس سے کرگل میں ویکسین کی تقسیم کاری کے چیلنجوں سے نمٹنے میں مدد ملے گی ۔
پاور گرڈ ، حکومتِ ہند کی مختلف اسکیموں جیسے پی ایم ڈی پی ، ڈی ڈی یو جی جے وائی وغیرہ کے تحت دور دراز کے علاقوں میں دیہی برق کاری کے بنیادی ڈھانچے میں بھی مدد کر رہی ہے ، جس میں کرگل ضلع کی دراس تحصیل میں ایک 66/11 کے وی سب اسٹیشن قائم کیا جا رہا ہے ، جو آس پاس کے گاؤوں کی ضرورت کو پورا کرے گا اور بجلی کی دستیابی کو بہتربنائے گا ۔ ان اسکیموں کے تحت پاور گرڈ 23 گاؤوں میں بجلی پہنچانے کا کام کر رہی ہے ، جس میں کرگل ضلع میں 57 کروڑ روپئے کی لاگت آئے گی ۔ اس کے علاوہ ، پی ایم ڈی پی 66 کے وی کی ایک بجلی کی لائن کا نیٹ ورک بھی لگایا جا رہا ہے ، جس پر تقریباً 30 کروڑ روپئے کی لاگت آئے گی ۔
مقامی نو جوانوں کے لئے روز گار کے مواقع میں اضافہ کرنے کی خاطر پاور گرڈ نے لداخ خطے سے جونیئر انجینئروں کی بھرتی کی خصوصی مہم شروع کرنے کا بھی منصوبہ بنایا ہے ۔
پاور گرڈ نے کرگل میں جدید ترین گیس سے چلنے والا 220 / 66 کے وی کا ایک سب اسٹیشن بھی تعمیر کیا ہے ، جو خطے کو قومی گرڈ سے جوڑتا ہے ۔ پاور گرڈ کی 171950 سرکٹ کلومیٹر کی ٹرانسمیشن لائنیں ، 262 سب اسٹیشن اور 444738 ایم وی اے سے زیادہ کی ٹرانسفورمیشن صلاحیت ہے ۔ جدید ٹیکنا لوجی کے آلات اور تکنیک کے استعمال سے خود کاری اور ڈجیٹل طریقوں کے استعمال میں اضافے کے ساتھ پاور گرڈ 99 فی صد سے زیادہ ٹرانسمیشن سسٹم کی دستیابی بر قرار رکھتا ہے ۔ حال ہی میں 220 کے وی کے سری نگر – لیہہ ٹرانسمیشن سسٹم کو پاور گرڈ میں منتقل کرنے سے پورے لداخ خطے کو بھروسہ مند بجلی فراہم کرنے اور معیار کے مطابق سسٹم کی دستیابی کو بر قرار رکھنے کی ، اُس کی ذمہ داری میں کئی گنا اضافہ ہو گیا ہے ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 5979
(Visitor Counter : 141
کارپوریٹ امور کی وزارتت
كارپوریٹ امور كی وزارت نے کاروبار کرنے میں آسانی کو فروغ دینے اور کمپنیز ایکٹ مجریہ 2013 کے تحت قابل تعزیر جرائم کو مجرم كے دائرے سے باہر نكالنے کے لیے خصوصی بقایا جات کلیئرنس ڈرائیو-دوئم کے تحت مختلف عدالتوں میں التواء میں پڑے مزید 7,338 مقدمات ضم كرنے کی منظوری دی
اس اقدام سے مرکزی حکومت کے زیر التوا مقدمات میں 21.86 فیصد کمی آئے گی
سنگین قسم كے غیر قابل مصالحت جرائم جیسے کہ دھوکہ دہی، فریب، ڈپازٹس کی منظوری، زیر التواء الزامات وغیرہ سے متعلق قانونی کارروائیوں کو ختم كرنے پر غور نہیں کیا گیا
قبل ازیں 2017 میں اولین خصوصی مہم کے نتیجے میں 14,247 مقدمات ختم کئے گئے تھے
کاروبار کرنے میں آسانی کو فروغ دینے اور کمپنیز ایکٹ مجریہ 2013 کے تحت قابل تعزیر جرائم کو جرم كے دائرے سے باہر نكالنے کے مقصد کے تءیں اپنے پختہ عزم کے ساتھ کارپوریٹ امور کی وزارت (ایم سی اے( کے ذریعے مرکزی حکومت نے اپنی خصوصی بقایا جات کلیئرنس ڈرائیودوءم کے تحت مزید 7,338 مقدمات ختم كرنے كا فیصلہ لیا ہے جو مختلف عدالتوں میں التواء میں پڑے ہیں۔
اس طرح مرکزی حکومت کے زیر التوا مقدمات میں 21.86 فیصد کی نمایاں کمی ہوگی۔ التواء میں پڑے قانونی چارہ جوئی كے معاملات کی تعداد کو کم کرنے کے لیے حکومت کے‘‘خصوصی بقایا جات کلیئرنس مہم کے ایکشن پلان’’کے نتیجے میں اس سے قبل سال 2017 میں اولین خصوصی مہم کے دوران 14,247 مقدمات ختم کئے گئے تھے۔
ایم سی اے نے تمام التواء میں پڑے قانونی چارہ جوئی كے معاملات کا مکمل جائزہ لینے کے لیے ایک کمیٹی تشکیل دی تھی۔ اس كے بعد قابل تعزیر جرائم کے لیے طویل زیر التواء قانونی چارہ جوئی كے معاملات کی واپسی کے لیے نشاندہی کی گئی۔ دھوکہ دہی، فریب، ڈپازٹس کی قبولیت، زیر التواء چارجز وغیرہ جیسے سنگین ناقابلِ مصالحت جراءم سے متعلق مقدمات واپس لینے پرغور نہیں کیا گیا۔ یہ فیصلہ کن قدم ایک صحت مند کارپوریٹ گورننس فریم ورک کو برقرار رکھتے ہوئے عدالتوں میں مقددماات كے انبار كو ختم کر دے گا اور ساتھ ہی ہندوستان میں کارپوریٹ سیکٹر کی ترقی کو مہمیز لگاءے گا۔
خصوصی مہم دوءم کے تحت جو مقدمات واپس لیے جا رہے ہیں وہ اُس ترمیم کا نتیجہ ہیں جس كے تحت حکومت نے کمپنیز ایکٹ مجریہ 2013 کے تحت جراءم كو جرم كے داءرے سے باہر لانے كے لیے کمپنیز )ترمیمی( ایکٹ مجریہ 2020 کو ناٖذ كیا تاكہ کاروباری اداروں کے کام کو آسان بنانے کے ساتھ ساتھ عدالتوں کو طویل قانونی چارہ جوئی سے بچایا جاءے۔
علاوہ ازیں اصول کا حصہ یہ بھی ہے کہ مرکزی حکومت کو بس قانونی چارہ جوئی سے ہی كام نہیں لینا چاہیے۔ یہ مہم اسی مقصد سے چلائی جا رہی ہے۔
وزارتِ تعلیم
تعلیم کے مرکزی وزیرجناب دھرمیندر پردھان نے کرناٹک میں این ای پی کے خاتمہ سے متعلق ریاستی حکومت کی دلیل پرسوال اٹھایا
وزیرموصوف نے اس فیصلے سے نوجوان نسل پر مرتب ہونے والے تاثرات کے بارے میں سخت تشویش ظاہرکی
تعلیم اور ہنرمندی کے مرکزی وزیر جناب دھرمیندر پردھان نے آج میڈیا سے خطاب کرتے ہوئے ریاست میں این ای پی کو ختم کرنے کے کرناٹک حکومت کے فیصلے پرشدید تشویش ظاہرکی۔وزیرموصوف نے اس فیصلے سے نوجوان نسل پرپڑنے والے اثرات کے بارے میں بات کی۔انہوں نے سوال کیا کہ کیا کرناٹک حکومت رسمی تعلیم کے ایک حصے کے طور پر بچپن کی دیکھ بھال اور تعلیم کی مخالفت کر رہی ہے۔انھوں نے حیرت کا اظہارکیا ہے کہ کیا ریاستی حکومت نہیں چاہتی کہ بچےکلاس 2 مکمل کرنے تک بنیادی خواندگی اورریاضی سے متعلق صلاحیت حاصل کریں۔ انہوں نے سوال کیا کہ کیا ریاستی حکومت کرناٹک میں ہندوستانی کھلونوں، کھیلوں، کھیل پر مبنی تعلیم اور ‘چنیمانے’کے خلاف ہے۔
انہوں نے مزید پوچھا کہ کیا ریاستی حکومت کنڑ اور دیگر بھارتیہ زبانوں میں تعلیم کے ساتھ ساتھ این ای ای ٹی ، سی یوای ٹی ، جے ای ای جیسے امتحانات کو شفاف طریقے سے کنڑ میں منعقد کرنے کی مخالفت کی ہے، انھوں نے سوال کیاکہ کیاریاستی حکومت اسکولی ایجوکیشن میں تعلیم کے اہم شعبوں کی شکل میں کثیرمضامین پرمشتمل تعلیم ، پیشہ ورانہ تعلیم ، فزیکل ایجوکیشن ، آرٹ اورکھیل کو مربوط کرنے،کی مخالفت کرتی ہے ۔انھوں نے مزید سوال کیاکہ ریاستی حکومت نہیں چاہتی کہ کرناٹک کے نوجوان قومی تحقیقی فاؤنڈیشن کے توسط سے عالمی معیارکی تحقیقی سہولیات کافائدہ اٹھائیں ۔
انھوں نے ریاستی حکومت کے فیصلے پرسوال اٹھایاکہ وہ کیوں نہیں چاہتی کہ طلباء اکیسویں صدی کی تعلیم کے لئے بامعنی نئی نصابی کتابوں کا استعمال کرتے ہوئے اکیسویں صدی کی نئی اورابھرتی ہوئی ٹکنالوجیز اوران سے متعلق زندگی کی ہنرمندی کے بارے میں سیکھیں ۔ انھوں نے کرناٹک کے طلباء کے سیکھنے کے دوران کمانے کے مواقع پرتشویش ظاہرکی ، جوگنوائے جاچکے ہیں ۔جناب پردھان نے مزید سوال کیاکہ کیاریاستی حکومت نہیں چاہتی کہ ڈی آئی ای ٹی اور ایس سی ای آرٹی کو سینٹرآف ایکسی لینس کے طورپر پھرسے بہترمقام دلاکراساتذہ کی صلاحیت سازی کو مستحکم کیاجائے ۔یہ ایک ایسا فیصلہ ہے جو مستقبل میں اپنی آئی ٹی ہنرمندی کے لئے جانے جانے والے ریاست کے اجتماعی مستقبل کو متاثرکرے گا۔
انھوں نے کہاکہ ریاستی حکومت کو تعلیم کو ہتھیارنہیں بناناچاہیئے کیونکہ این ای پی پراس طرح کے بیانات کرناٹک کے طلباء کے مفاد سے سمجھوتہ کررہے ہیں ۔
کانکنی کی وزارت
تیس اہم معدنیات کی فہرست جاری کی گئی
اہم معدنیات کی تلاش پر مزید توجہ مرکوز کی گئی
کوئلہ، کانکنی اور پارلیمانی امور کے مرکزی وزیر جناب پرہلاد جوشی کے ذریعہ آج راجیہ سبھا میں ایک تحریری جواب کے تحت یہ اطلاع فراہم کی گئی کہ حکومت نے بھارت کے لیے 30 اہم معدنیات کی فہرست جاری کی ہے۔ یہ معدنیات اینٹی مونی، بیریلیم، بسمتھ، کوبالٹ، کاپر، گیلیم، جرمینیم، گریفائٹ، ہافنیم، انڈیم، لتھیم، مولبڈینم، نیوبیم، نکل، پی جی ای، فاسفورس، پوٹاش، آر ای ای، رینیم، سلیکان، اسٹرونٹیم، ٹینٹالوم، ٹیلوریئم، ٹن، ٹائیٹینم، ٹنگسٹین، ویناڈیم، زرکونیم، سلینیم اور کیڈمیئم ہیں۔
کانکنی کی وزارت نے جیولوجیکل سروے آف انڈیا  اور دیگر ایجنسیوں کے ذریعہ ملک میں ان معدنیات کی تلاش پر توجہ مرکوز کی ہے۔ جی ایس آئی کے ذریعہ بھارت میں اہم معدنیات پر گذشتہ 3 برسوں میں شروع کیے گئے تحقیقی پروجیکٹوں کی تفصیلات درج ذیل ہیں:
|
|
فیلڈ سیزن
|
|
2020-21
|
|
2021-22
|
|
2022-23
|
|
2023-24
|
|
اہم معدنیات سےمتعلق مجموعی پروجیکٹس
|
|
59
|
|
118
|
|
123
|
|
122
ایک مشترکہ کاروباری کمپنی ’کھنج بدیش انڈیا لمیٹڈ  قائم کی گئی ، جس میں مرکزی سرکار کے دائرہ کار کی کمپنیوں خصوصاً نیشنل المونیم کمپنی لمیٹڈ، ہندوستان کاپر لمیٹڈ اور منرل ایکسپلوریشن کمپنی لمیٹڈ کی جانب سے مسایہ سرمایہ حصص کی شکل میں تعاون دیا گیا ہے۔ اس کا مقصد لیتھیم، کوبالٹ اور دیگر اہم اور کلیدی نوعیت کے حامل سمندر پار کے معدنیاتی اثاثوں کی شناخت اور ان کی حصولیابی ہے۔ کابل نے اہم اور کلیدی نوعیت کے حامل معدنیاتی اثاثہ جات کی حصولیابی کے لیے ارجنٹائنا، آسٹریلیا ، وغیرہ جیسے ممالک سے رابطہ قائم کر رکھا ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.12 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 46,450 ٹیکے لگائے گئے۔
ہندوستان میں سردست زیر علاج مریضوں کی تعداد 2,503 ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران275 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,41,46,330 ہوگئی ہے۔
پچھلے 24 گھنٹوں کے دوران 228نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.11یصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل91.17 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,99,731ٹیسٹ کئے گئے۔
وزارات ثقافت
وزارت ثقافت نے آزادی کا امرت مہوتسو موبائل ایپ لانچ کیا
نئی دہلی، 12 نومبر 2021:
وزیر مملکت برائے ثقافت اور خارجی امور محترمہ میناکشی لیکھی نے آج آزادی کا امرت مہوتسو موبائل ایپ لانچ کیا، جس سے بھارت کی آزادی کی 75ویں سالگرہ کی تقریبات سے متعلق تمام تر اطلاعات ایک ہی جگہ سے حاصل ہو سکیں گی۔ اینڈرائڈ اور آئی او ایس میں دستیاب اس ایپ میں اے کے اے ایم کے تحت ہونے والی سرگرمیوں اور تقریبات سے متعلق تفصیلات فراہم کی گئی ہیں۔ عمر کی پابندی سے مبرا اس ایپ کو بلا قیمت ڈاؤن لوڈ کیا جا سکتا ہے۔
ڈاؤن لوڈ کرنے کے لیے دستیاب لنکس
https://play.google.com/store/apps/azadikaamritmahotsav
https://apps.apple.com/in/app/azadi-ka-amrit-mahotsav
وزارت ثقافت کے ایڈشنل سکریٹری جناب روہت سنگھ نے ایک پرزنٹیشن پیش کی، جس میں انہوں نے ایپ کی تفصیلات پر روشنی ڈالی۔
’نیا کیا ہے‘ اور ’ہفتہ واری سرخیاں‘ جیسے سیکشن یوزرس کو بھارت اور دنیا بھر میں چلے رہے امرت مہوتسو سے متعلق تمام پروگراموں کی تفصیلات سے جوڑے رکھتے ہیں۔
ہوم پیج استعمال کرنے والوں کو ایپ کے اندر موجود دلچسپ اور جامع مواد کی ایک مختصر جانکاری حاصل کرنے میں مدد ملتی ہے۔ ان میں ڈجیٹل ڈسٹرکٹ ریپازٹری اور غیر معروف سورماؤں جیسے سیکشن کے لنک شامل ہیں جو ہسٹری کارنر نامی اہم سیکشن کا حصہ ہیں۔
’چلڈرنس کارنر‘ امرت مہوتسو سے متعلق سرگرمیوں میں نوجوان بھارت کی حصہ داری کا جشن مناتا ہے۔ تقریبات اور سرگرمیاں، سیکشن میں مختلف وزارتوں اور ریاستوں/ مرکز کے زیر انتظام علاقوں کے ذریعہ منعقدہ امرت مہوتسو تقریبات کی تفصیلات ملتی ہیں اور اس میں جاری پروگراموں کے اعداد و شمار تک آسان اور راست طور پر رسائی کی سہولت بھی موجود ہے۔
جناب روہت سنگھ نے اپنی پرزنٹیشن میں ان تین مقابلوں کا بھی ذکر کیا، جن کا اعلان وزیر اعظم نے 24 اکتوبر 2021 کو اپنے من کی بات خطاب کے دوران کیا تھا۔ ان میں ’حب الوطنی پر مبنی نغمہ نگاری کے مقابلے میں‘ حب الوطنی کے نغمے لکھ کر نئے بھارت کی حب الوطنی کا جشن منانا، ’لوری لکھنے کے مقابلے‘ کے توسط سے وقت کی قید سے ماورا ہماری روایات سے جڑنا اور ’رنگولی بنانے کے مقابلے‘ میں حصہ لے کر زندگی کے رنگوں کا جشن منانا شامل ہے۔ امرت مہوتسو کی سرگرمیوں میں زیادہ سے زیادہ ’عوامی شراکت داری‘ کے لیے مضمون نویسی کے مقابلے مادری زبان اور دیگر زبانوں کے استعمال کی ترغیب فراہم کرتے ہیں، جبکہ رنگولی بنانے کا مقابلہ تخلیقی صلاحیت کے اظہار کی حوصلہ افزائی کرتا ہے۔
مقابلوں سے متعلق مزید تفصیلات https://amritmahotsav.nic.in/competitions.htm پر دستیاب ہیں۔
آزادی کا امرت مہوتسو حکومت ہند کی ایک پہل قدمی ہے جس کے تحت ترقی پذیر بھارت کے 75 برس اور ملک کے عوام، ثقافت اور حصولیابیوں کی شاندار تاریخ کو یاد کرتے ہوئے جشن منایا جا رہا ہے۔یہ جشن بھارت کے عوام کے لیے وقف ہے، جنہونے نہ صرف بھارت کی ترقی کے سفر میں اہم کردار ادا کیا ہے بلکہ ان میں آتم نربھر بھارت کے جذبے سے سرشار بھارت 2.0 کو فعال بنانے کی وزیر اعظم مودی کی تصوریت کو آگے بڑھانے کی طاقت اور صلاحیت بھی موجود ہے۔